Publication: Magyar Közlöny
Issue: MK-2008-15 (Year: 2008, Number: 15)
Era: 2004-2010
Section: 2 Jelenleg a 13/2005. (VI. 27.) MNB rendelet.
Paragraph Index: 330

57. A pénztárszekrény kulcsainak kettõ példányban kell meglenni. Egyzáras pénztárszekrény kulcsát a pénztáros köteles õrizni. Kétzáras pénztárszekrény egyik kulcsát a pénztáros, másikat a pénzügyi szerv vezetõje kezeli. A különösen nagy pénzforgalmú pénztárak háromzáras pénztárszekrényének fõ- (közép-) és egyik mellékzárjának kulcsát a pénztáros, a másik mellékzár kulcsát a pénzügyi és számviteli szerv vezetõje köteles õrizni. A kulcsok másodpéldányait, a kulcsokat kezelõ személyek által záradékolt, lezárt, lepecsételt (átírt, árnyékolt) borítékban az ügyviteli szervnél kell tárolni. Ezekrõl a kulcsokról az ügyviteli szervnél „Tartalékkulcs nyilvántartás”-t kell vezetni úgy, hogy a felvevõ személy(ek) neve mindenkor megállapítható legyen. A kulcsok felvételét, átadás-átvételét minden esetben rögzíteni kell.

Source: https://magyarkozlony.hu/hivatalos-lapok/7ad0c57f93b41a755edb4d9ad235c700c7d09d84/dokumentumok/b4c9febc7e9671012dbbad34102b2bd0d00a9e2a/letoltes